CELEX: 32016D0158
Language: mt
Date: 2016-02-04 00:00:00
Title: Deċiżjoni ta' Implimentazzjoni tal-Kummissjoni (UE) 2016/158 tal-4 ta' Frar 2016 li tistabbilixxi miżuri ta' trażizzjoni dwar ċerti stabbilimenti fis-setturi tal-laħam u tal-ħalib fil-Kroazja (notifikata bid-dokument C(2016) 501) (Test b'rilevanza għaż-ŻEE)

6.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 31/47
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/158
   tal-4 ta' Frar 2016
   li tistabbilixxi miżuri ta' trażizzjoni dwar ċerti stabbilimenti fis-setturi tal-laħam u tal-ħalib fil-Kroazja
   
      
         (notifikata bid-dokument C(2016) 501)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat l-Att ta' Adeżjoni tal-Kroazja,
   Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene tal-oġġetti tal-ikel (1), u b'mod partikolari l-Artikolu 12(2) tiegħu,
   Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (2), u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 852/2004 jistabbilixxi regoli ġenerali għall-operaturi tan-negozji tal-ikel dwar l-iġjene tal-oġġetti tal-ikel, ibbażati fuq analiżi tal-perikli u prinċipji ta' punti ta' kontroll kritiċi. Dan jistipula li l-operaturi tan-negozju tal-ikel għandhom jikkonformaw mar-rekwiżiti strutturali bbażati fuq dawk il-prinċipji.
            
         
               (2)
            
            
               Ir-Regolament (KE) Nru 853/2004 jissupplimenta r-regoli stabbiliti fir-Regolament (KE) Nru 852/2004. Ir-regoli stabbiliti fir-Regolament (KE) Nru 853/2004 jinkludu rekwiżiti speċifiċi għall-istabbilimenti tal-ipproċessar tal-laħam u tal-ħalib.
            
         
               (3)
            
            
               Skont l-Anness V tal-Att ta' Adeżjoni tal-Kroazja, ċerti rekwiżiti strutturali stabbiliti fl-Anness II tar-Regolament (KE) Nru 852/2004 u fl-Anness III tar-Regolament (KE) Nru 853/2004 ma għandhomx japplikaw għal ċerti stabbilimenti fil-Kroazja qabel il-31 ta' Diċembru 2015. Dawn l-istabbilimenti huma elenkati fis-sit web tad-Direttorat Ġenerali għas-Saħħa u s-Sikurezza Alimentari (3). Il-Kroazja talbet li din l-iskadenza tiġi estiża sat-30 ta' Ġunju 2016 għal numru limitat ta' stabbilimenti fis-setturi tal-laħam u tal-ħalib.
            
         
               (4)
            
            
               Jixraq li tingħata estensjoni tal-miżuri attwali ta' tranżizzjoni dwar ċerti stabbilimenti fis-setturi tal-laħam u tal-ħalib biex ikollhom aktar żmien ħalli jadattaw għall-istandards tas-sikurezza tal-ikel tal-Unjoni.
            
         
               (5)
            
            
               Il-miżuri ta' tranżizzjoni attwali stabbiliti mill-Parti II tal-punt 5 tal-Anness V tal-Att ta' Adeżjoni tal-Kroazja, japplikaw sal-31 ta' Diċembru 2015. Biex tiġi evitata lakuna ġuridika, il-miżuri ta' tranżizzjoni previsti fid-Deċiżjoni għandhom japplikaw mill-1 ta' Jannar 2016. Dawn għandhom ikunu limitati għal sitt xhur, peress li l-Artikolu 42 tal-Att ta' Adeżjoni tal-Kroazja jistipula li l-miżuri ta' tranżizzjoni jistgħu japplikaw biss għal perjodu massimu ta' tliet snin mid-data ta' adeżjoni.
            
         
               (6)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   B'deroga mir-rekwiżiti speċifiċi stabbiliti fil-Kapitolu II tal-Anness II tar-Regolament (KE) Nru 852/2004 u fil-Kapitoli II u III tat-Taqsima I, il-Kapitoli II u III tat-Taqsima II, il-Kapitolu I tat-Taqsima V u l-Parti II.A tal-Kapitolu I tat-Taqsima IX tal-Anness III tar-Regolament (KE) Nru 853/2004, l-istabbilimenti fis-setturi tal-laħam u tal-ħalib elenkati fl-Anness ta' din id-Deċiżjoni (“l-istabbilimenti elenkati”) jistgħu jkomplu jipproduċu u jipproċessaw laħam u ħalib (“il-prodotti”) soġġetti għall-konformità mal-kundizzjonijiet stabbiliti fl-Artikolu 2 ta' din id-Deċiżjoni.
   Artikolu 2
   1.   Il-prodotti li joriġinaw mill-istabbilimenti elenkati għandhom:
   
               (a)
            
            
               jitqiegħdu biss fis-suq nazzjonali tal-Kroazja jew fi swieq ta' pajjiżi terzi skont il-leġiżlazzjoni rilevanti tal-Unjoni, jew
            
         
               (b)
            
            
               jintużaw biss għal aktar ipproċessar fl-istabbilimenti elenkati, irrispettivament mid-data tal-kummerċjalizzazzjoni.
            
         2.   Il-prodotti għandu jkollhom marka tas-saħħa jew ta' identifikazzjoni li hija differenti minn dik prevista fl-Artikolu 5 tar-Regolament (KE) Nru 853/2004.
   3.   Il-Kroazja għandha tuża l-marka tas-saħħa jew ta' identifikazzjoni li kkomunikat lill-Kummissjoni bil-miktub fid-29 ta' Ġunju 2012, skont il-punt 3 tal-Parti II tal-punt 5 tal-Anness V tal-Att ta' Adeżjoni tal-Kroazja.
   4.   Il-paragrafi 1 u 2 għandhom japplikaw għall-prodotti li joriġinaw minn stabbilimenti integrati tal-laħam frisk, tal-laħam ikkapuljat,tal-preparazzjonijiet tal-laħam, tal-laħam isseparat mekkanikament u tal-ipproċessar tal-ħalib meta parti tal-istabbiliment tkun stabbiliment elenkat.
   Artikolu 3
   Il-Kroazja għandha tiżgura li l-istabbilimenti elenkati li ma jikkonformawx mar-rekwiżiti speċifiċi stabbiliti fil-Kapitolu II tal-Anness II tar-Regolament (KE) Nru 852/2004 u fil-Kapitoli II u III tat-Taqsima I, il-Kapitoli II u III tat-Taqsima II, il-Kapitolu I tat-Taqsima V u fil-Parti II.A tal-Kapitolu I tat-Taqsima IX tal-Anness III tar-Regolament (KE) Nru 853/2004, itemmu l-attivitajiet tagħhom.
   Artikolu 4
   Din id-Deċiżjoni għandha tapplika mill-1 ta' Jannar 2016 sat-30 ta' Ġunju 2016.
   Artikolu 5
   Din id-Deċiżjoni hija indirizzata lill-Istati Membri.
   
      Magħmul fi Brussell, l-4 ta' Frar 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 139, 30.4.2004, p. 1.
   
      (2)  ĠU L 139, 30.4.2004, p. 55.
   
      (3)  http://ec.europa.eu/food/food/biosafety/establishments/establishments-transition-croatia_en.pdf
   
      ANNESS
      Lista ta' stabbilimenti għall-ipproċessar tal-laħam
      
                  Nru
               
               
                  Nru tal-Veterinarju
               
               
                  Isem l-istabbiliment
               
               
                  Triq jew raħal/belt/reġjun
               
            
                  1.
               
               
                  HR 14
               
               
                  IMES — MESNA INDUSTRIJA d.o.o.
               
               
                  
                              Ulica Katarine Zrinske 9,
                           
                        
                              Samobor,
                           
                        
                              Zagrebačka
                           
                        
            
                  2.
               
               
                  HR 405
               
               
                  KARLO — TOMISLAV, obrt proizvodnju i preradu mesa, trgovinu i ugostiteljstvo
               
               
                  
                              Bistrec 16, Lug Samoborski,
                           
                        
                              Bregana,
                           
                        
                              Zagrebačka
                           
                        
            
                  3.
               
               
                  HR 811
               
               
                  VUGRINEC d.o.o.
               
               
                  
                              A. Mihanovića 44, Kraj Gornji,
                           
                        
                              Dubravica,
                           
                        
                              Zagrebačka
                           
                        
            
                  4.
               
               
                  HR 895
               
               
                  JADRI TRADE d.o.o.
               
               
                  
                              Švica 152,
                           
                        
                              Otočac,
                           
                        
                              Ličko — senjska
                           
                        
            
                  5.
               
               
                  HR 1466
               
               
                  KULINA NOVA SELA d.o.o.
               
               
                  Nova Sela b.b.,
                  Nova Sela,
                  Dubrovačko — neretvanska
               
            
                  6.
               
               
                  HR 1526
               
               
                  BERMES d.o.o.
               
               
                  
                              Zagorska 14,
                           
                        
                              Donja Pušća,
                           
                        
                              Zagrebačka
                           
                        
            
         
      Lista ta' stabbilimenti għall-ipproċessar tal-ħalib
      
                  Nru
               
               
                  Nru tal-Veterinarju
               
               
                  Isem l-istabbiliment
               
               
                  Triq jew raħal/belt/reġjun
               
            
                  1.
               
               
                  HR 1444
               
               
                  LE — Milk d.o.o.
               
               
                  Ravenski Lemeš b.b., Raven,
                  Križevci,
                  Koprivničko — križevačka